Държавен вестник, бр. 16, 2015 г., стр. 21

БРОЙ  16	
Д Ъ Р Ж А В Е Н  В Е С Т Н И К 	
СТР.  21  
(9) В случаите по ал. 7 и 8 новоопределени­
те лица подписват декларация за спазване на 
изискванията по ал. 2, т. 2 и за съответствие 
с обстоятелствата по ал. 3, а мотивите за 
промяната се отразяват в оценителния доклад.
Чл. 22. (1) При процедури за подбор всички 
подадени в срок заявления за финансиране се 
оценяват в съответствие с критериите, посо­
чени в изискванията за кандидатстване. Не се 
допуска въвеждането на допълнителни крите­
рии за оценка или изменение на критериите 
по време на провеждането на процедурата, 
с изключение на случаите по чл. 16, ал. 3. 
(2) Оценката на заявленията за финанси­
ране включва:
1. оценка на административното съответ­
ствие и допустимостта;
2. оценка на качеството.
(3) Оценката на получените заявления за 
финансиране по утвърдени операции се из­
вършва в срок до 25 работни дни от издаването 
на заповедта по чл. 18, ал. 1. 
Чл. 23. (1) При процедури за подбор оцен­
ката на административното съответствие и 
допустимостта може да бъде извършвана от 
членовете на Оценителната комисия и/или 
от помощник-оценители. 
(2) Когато се установи липса на документи 
и/или несъответствие с критериите за ад­
министративно съответствие и допустимост, 
комисията писмено изисква кандидатът да 
представи липсващите документи и докумен­
тите за отстраняване на несъответствието, 
като определя срок за представянето им, не 
по-кратък от 5 работни дни. При необходимост 
от повторно изискване на същите документи 
Управляващият орган може да определи и 
по-кратък срок за тяхното представяне.
(3) Кандидатът няма право да представя 
на Оценителната комисия други документи 
освен липсващите и тези за отстраняване на 
несъответствията. При процедури за подбор 
представянето на тези документи не може 
да води до подобряване качеството на заяв­
лението за финансиране и до нарушаване на 
принципите по чл. 12.
(4) След приключване на оценката на 
административното съответствие и допус­
тимостта на страницата на Управляващия 
орган се публикува списък с предложените за 
отхвърляне на този етап на оценка заявления 
за финансиране с посочени основания за това. 
(5) Кандидатите, чиито заявления са пред­
ложени за отхвърляне от Оценителната ко­
мисия, могат да подадат писмени възражения 
срещу предложението за отхвърлянето им пред 
ръководителя на Управляващия орган в срок 
5 дни от деня, следващ датата на публикуване 
на списъка по ал. 4.
(6) Възражение може да се подава само 
срещу предложението на Оценителната коми­
сия за отхвърляне на съответното заявление 
за финансиране на етап оценка на админи­
стративното съответствие и допустимостта.
(7) С подаване на възражението не могат 
да се представят нови документи, които не 
са били част от първоначално представеното 
заявление за финансиране и/или са допълнени 
по реда на ал. 2. 
(8) Ръководителят на Управляващия орган 
определя със заповед лица, които да извършват 
проверка за основателността на получените 
по реда на ал. 5 възражения. В проверката не 
могат да участват лица, които са участвали 
в първоначалната оценка на заявленията за 
финансиране.
(9) Лицата по ал. 8 трябва да притежават 
необходимата квалификация и професионална 
компетентност за изпълнение на задачите и 
да отговарят на изискванията по чл. 21, ал. 2 
и 3. На лицата по ал. 8 се осигурява достъп 
до цялата документация по възражението.
(10) След приключване на проверката на 
получените възражения лицата по ал. 8 из­
готвят писмено становище до ръководителя 
на Управляващия орган и до председателя на 
Оценителната комисия за основателността на 
всяко от възраженията.
(11) Въз основа на списъка по ал. 4, полу­
чените по него възражения и становищата по 
ал. 10 ръководителят на Управляващия орган 
се произнася по основателността на всяко 
възражение, като може да изиска от Оцени­
телната комисия допълнително становище по 
отделните възражения.
(12) В случай че ръководителят на Упра­
вляващия орган прецени, че дадено възраже­
ние е основателно, съответното заявление за 
финансиране се връща в оценителния процес 
на етап оценка на качеството.
(13) Управляващият орган уведомява пис­
мено кандидатите за резултатите от разглеж­
дането на техните възражения в срок 5 дни 
след изтичането на срока по ал. 5.
Чл. 24. (1) При процедури за подбор оценката 
на качеството на заявленията за финансиране 
се извършва най-малко от двама членове на 
комисията, независимо един от друг, като те 
могат да бъдат подпомагани от помощник-
оценители.
(2) Окончателната оценка е средноаритме­
тично от двете оценки по ал. 1.
(3) При разлика между двете оценки, 
когато единият оценител предлага за финан­
сиране заявлението, а другият не предлага 
за финансиране заявлението, председателят 
на комисията възлага оценяването на трето 
лице – член на комисията с право на глас. 
Окончателната оценка е средноаритметично